Mar 06,2017
ఉద్యోగ నియామకాలు చేపట్టే యోచనలో ఫ్లిప్‌కార్ట్‌ !
న్యూఢిల్లీ : ప్రముఖ ఈ-కామర్స్‌ దిగ్గజం ఫ్లిప్‌కార్ట్‌ ఈ ఏడాది మరిన్ని ఉద్యోగ అవకాశాలను కల్పించే యోచనలో ఉంది. గతేడాది కంటే ఈ సారి 20 నుంచి 30శాతం అధికంగా ఉద్యోగులను నియమిస్తామని కంపెనీ సీవోవో నితిన్‌ సేథి పేర్కొన్నారు. అయితే స్పాప్‌డీల్‌ సంస్థ ఇప్పటికే తమ ఉద్యోగులకు ఫింక్‌ స్లిప్‌లు జారీ చేస్తున్న సంగతి తెలిసిందే. ఈ నేపథ్యంలో ఫ్లిప్‌కార్ట్‌ చర్య కాస్తా ఊరటనిచ్చే అంశమే. బెంగళూరు కేంద్రంగా కార్యకలాపాలు నిర్వహిస్తున్న ఫ్లిప్‌కార్ట్‌కు భారత్‌ మార్కెట్లో ప్రధాన పోటీదారుగా అమెరికాకు చెందిన అమెజాన్‌ నిలిచింది. ఈ నేపథ్యంలో 2017లో ఉద్యోగులను పెంచడం ద్వారా సంస్థను మరింత వృద్ధి పథంలో తీసుకుళ్లేడానికి అవకాశం ఉంటుందన్న భావనలో ఉంది. గతేడాది కంటే ఈసారి మరిన్ని ఉద్యోగాలు చేపట్టి..వినియోగదారుల అవసరాలకు అనుగుణంగా కంపెనీ విస్తరిస్తామని ఫ్లిప్‌కార్ట్‌ సీవోవో నితిన్‌ సేథి పేర్కొన్నారు. వీటి ద్వారా తమ సంస్థ మరింత వృద్ధి బాట దిశగా వెళ్తుందన్న దాంట్లో ఎలాంటి సంశయం లేదని ఆయన తెలిపారు. ఈ ఏడాదికి చేపట్టే ఉద్యోగాల సంఖ్య వివరాలు మాత్రం వెల్లడించేందుకు ఆయన నిరాకరించారు. అయితే గతేడాది 1500 మందిని నియమించినట్టు సంబంధిత వర్గాలు వెల్లడించాయి. ప్రస్తుతం సంస్థలో తాత్కాలికంగా 10,000 మంది ఉద్యోగులు ఉన్నట్టు సమాచారం
మీ స్నేహితులకు రికమెండ్ చెయ్యండి